Ehdotus: neuvoston päätös luvan antamisesta Alankomaiden kuningaskunnalle soveltaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavaa toimenpidettä (Ainoastaan hollanninkielinen teksti on todistusvoimainen) /* KOM/2007/0491 lopull. */





[pic] | EUROOPAN YHTEISÖJEN KOMISSIO | Bryssel 3.9.2007 KOM(2007) 491 lopullinen Ehdotus: NEUVOSTON PÄÄTÖS luvan antamisesta Alankomaiden kuningaskunnalle soveltaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavaa toimenpidettä (Ainoastaan hollanninkielinen teksti on todistusvoimainen) (komission esittämä) PERUSTELUT EHDOTUKSEN TAUSTA | 110 | Ehdotuksen perustelut ja tavoitteet Neuvosto voi yhteisestä arvonlisäverojärjestelmästä 28 päivänä marraskuuta 2006 annetun direktiivin 2006/112/EY 395 artiklan mukaan antaa yksimielisesti komission ehdotuksesta jäsenvaltiolle luvan soveltaa mainitun direktiivin säännöksistä poikkeavia erityistoimenpiteitä arvonlisäveron kantamisen yksinkertaistamiseksi tai tietyntyyppisten veropetosten tai veron kiertämisen estämiseksi. Alankomaiden kuningaskunta pyysi kirjeessään, jonka komission pääsihteeristö kirjasi vastaanotetuksi 24. marraskuuta 2006, lupaa soveltaa valmisvaateteollisuuden alalla poikkeavaa toimenpidettä, joka oli aikaisemmin myönnetty rajalliseksi ajaksi päätöksellä 1998/20/EY (sellaisena kuin se on muutettuna). Komissio ilmoitti direktiivin 2006/112/EY 395 artiklan 2 kohdan mukaisesti Alankomaiden kuningaskunnan pyynnöstä muille jäsenvaltioille 10. heinäkuuta 2007 päivätyllä kirjeellä. Komissio ilmoitti 17. heinäkuuta 2007 päivätyllä kirjeellä Alankomaiden kuningaskunnalle, että sillä on kaikki pyynnön arvioimiseen tarpeellisiksi katsomansa tiedot. | 120 | Yleinen tausta Toimenpidettä on pidettävä ensisijaisesti tietyntyyppisten valmisvaateteollisuuden veropetosten estämiseen tähtäävänä toimenpiteenä. Valmisvaateteollisuuden alihankkijat ovat joissain tapauksissa pieniä yrityksiä, joiden toiminta on usein tilapäistä ja veroviranomaisten kannalta vaikeasti valvottavissa. Tällaisia yrityksiä käytetään usein myös veronkierron välineinä. Tavallinen veronkierron tapa on se, että alihankkijat jättävät tilittämättä laskuttamansa arvonlisäveron veroviranomaisille. Nämä alihankkijat katoavat jäljettömiin, mutta asiakas (toimeksiantaja) on saanut niiltä aidon kauppalaskun verovähennystä varten. Päätöksellä annettaisiin Alankomaiden kuningaskunnalle lupa soveltaa valmisvaateteollisuuden alalla alihankkijoiden arvonlisäverovelvollisuuden vaatetusyritykselle (toimeksiantajalle) siirtävää järjestelmää. Alankomaiden kuningaskunnalle annettiin neuvoston päätöksellä 1998/20/EY lupa soveltaa tätä järjestelmä, joka poikkeaa arvonlisäverodirektiivin 2006/112/EY 193 artiklasta. Poikkeus oli alun perin voimassa 31. joulukuuta 1999 saakka, mutta sen voimassaoloa jatkettiin 31. joulukuuta 2003 saakka neuvoston päätöksellä 2000/435/EY ja edelleen 31. joulukuuta 2006 saakka neuvoston päätöksellä 2004/516/EY. Alankomaiden kuningaskunta väittää, että aikaisemmat poikkeukset ovat vähentäneet alihankkijoiden petollista toimintaa valmisvaateteollisuuden alalla. Komissio ei ole kuitenkaan täysin varma siitä, missä määrin poikkeus on myötävaikuttanut petosten vähenemiseen ja miltä osin itse alalla tapahtuneet muutokset ovat vaikuttaneet asiaan. Valmisvaateteollisuuden alalla tapahtuu koko ajan muutoksia, sillä alihankkijat siirtyvät maasta toiseen muun muassa työvoimakustannusten takia. Niinpä ei voida sulkea pois sitä tosiasiaa, että tietyt alihankkijat ovat poistuneet Alankomaiden kuningaskunnasta pelkästään taloudellisista syistä. Jotta olisi mahdollista arvioida toisaalta kyseisen poikkeuksen vaikutusta ja toisaalta muiden tekijöiden vaikutusta, Alankomaiden kuningaskuntaa pyydetään antamaan komissiolle kertomus toimenpiteen vaikuttavuudesta. | 130 | Voimassa olevat aiemmat säännökset Neuvoston päätös 98/20/EY, tehty 19 päivänä joulukuuta 1997, luvan antamisesta Alankomaiden kuningaskunnalle jatkaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin 77/388/ETY 21 artiklasta poikkeavan toimenpiteen soveltamista (EYVL L 8, 14.1.1998, s. 16). Päätös sellaisena kuin se on muutettuna päätöksellä 2000/435/EY (EYVL L 172, 17.2.2000, s. 24) ja päätöksellä 2004/516/EY (EYVL L 221, 21.6.2004, s. 17). | 141 | Johdonmukaisuus suhteessa unionin muuhun politiikkaan ja muihin tavoitteisiin Ei sovelleta. | KUULEMISET JA VAIKUTUSTEN ARVIOINTI | Intressitahojen kuuleminen | 219 | Ei sovelleta. | Asiantuntijatiedon käyttö | 229 | Ulkopuolisia asiantuntijoita ei ole tarvittu. | 230 | Vaikutusten arviointi Päätösehdotuksen tavoitteena on torjua mahdollista arvonlisäveron kiertämistä valmisvaateteollisuuden alalla, joten sillä voi olla myönteisiä taloudellisia vaikutuksia. Koska poikkeuksen soveltamisala on suppea ja sen voimassaoloaika rajallinen, vaikutukset ovat joka tapauksessa rajalliset. | EHDOTUKSEEN LIITTYVÄT OIKEUDELLISET NÄKÖKOHDAT | 305 | Ehdotetun toimen lyhyt kuvaus Luvan antaminen Alankomaiden kuningaskunnalle soveltaa direktiivin 2006/112/EY 193 artiklasta poikkeavaa toimenpidettä eli käännettyä verovelvollisuutta valmisvaateteollisuuden tiettyihin liiketoimiin. | 310 | Oikeusperusta Yhteisestä arvonlisäverojärjestelmästä 28 päivänä marraskuuta 2006 annetun direktiivin 2006/112/EY 395 artikla. | 329 | Toissijaisuusperiaate Toissijaisuusperiaatetta ei sovelleta, koska ehdotus kuuluu yhteisön yksinomaiseen toimivaltaan. | Suhteellisuusperiaate Ehdotus on suhteellisuusperiaatteen mukainen seuraavista syistä: | 331 | Päätös koskee jäsenvaltiolle sen omasta pyynnöstä annettavaa lupaa eikä siihen liity velvollisuuksia. | 332 | Koska poikkeuksen soveltamisala on hyvin rajoitettu, erityistoimenpide on tavoitteeseensa nähden oikeasuhteinen. | Sääntelytavan valinta | 341 | Ehdotettu sääntelytapa: muu. | 342 | Muut vaihtoehdot eivät soveltuisi seuraavasta syystä: Yhteisestä arvonlisäverojärjestelmästä annetun direktiivin 2006/112/EY 395 artiklan mukaan yhteisistä arvonlisäverosäännöistä poikkeaminen on mahdollista ainoastaan neuvoston yksimielisellä päätöksellä, jonka se on tehnyt komission ehdotuksesta. Neuvoston päätös on siksi parhaiten soveltuva sääntelytapa, koska se voidaan osoittaa yksittäiselle jäsenvaltiolle. | TALOUSARVIOVAIKUTUKSET | 409 | Ehdotuksella ei ole vaikutuksia yhteisön talousarvioon. | LISÄTIEDOT | Uudelleentarkastelu-, tarkistus- tai raukeamislauseke | 533 | Ehdotus sisältää raukeamislausekkeen. | E-3837 | 1. Ehdotus: NEUVOSTON PÄÄTÖS luvan antamisesta Alankomaiden kuningaskunnalle soveltaa yhteisestä arvonlisäverojärjestelmästä annetun direktiivin 2006/112/EY 193 artiklasta poikkeavaa toimenpidettä (Ainoastaan hollanninkielinen teksti on todistusvoimainen) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY[1] ja erityisesti sen 395 artiklan 1 kohdan, ottaa huomioon komission ehdotuksen[2], sekä katsoo seuraavaa: (1) Alankomaiden kuningaskunta pyysi kirjeessään, jonka komission pääsihteeristö kirjasi vastaanotetuksi 24 päivänä marraskuuta 2006, lupaa soveltaa valmisvaateteollisuuden alalla erityisiä verotoimenpiteitä, joihin oli aikaisemmin myönnetty lupa rajalliseksi ajaksi päätöksellä 1998/20/EY[3]. (2) Komissio ilmoitti direktiivin 2006/112/EY 395 artiklan 2 kohdan mukaisesti Alankomaiden kuningaskunnan pyynnöstä muille jäsenvaltioille 10 päivänä heinäkuuta 2007 päivätyllä kirjeellä. Komissio ilmoitti 17 päivänä heinäkuuta 2007 päivätyllä kirjeellä Alankomaiden kuningaskunnalle, että sillä on kaikki pyynnön arvioimiseen tarpeellisiksi katsomansa tiedot. (3) Järjestelyllä annettaisiin Alankomaiden kuningaskunnalle lupa soveltaa valmisvaateteollisuuden alalla järjestelmää, jossa arvonlisäverovelvollisuus siirretään alihankkijalta vaatetusyritykselle (toimeksiantajalle). (4) Tällaiset järjestelyt ovat osoittautuneet aikaisemmin toimiviksi ehkäiseviksi toimenpiteiksi alalla, jolla alihankkijoiden toteuttamia toimia on vaikea yksilöidä ja valvoa, jolloin arvonlisäveron kantaminen on vaikeaa. Pyydettyä toimenpidettä on siksi pidettävä tietyntyyppisten valmisvaateteollisuuden veropetosten ja veron kiertämisen estämiseen tähtäävänä toimenpiteenä. (5) Koska valmisvaatteiden valmistuspaikan sijaintiin kuitenkin vaikuttavat alhaiset työvoimakustannukset ja koska alihankkijat siirtävät toimintansa helposti maasta toiseen, Alankomaiden kuningaskunnan olisi seurattava ja arvioitava näiden tekijöiden vaikutuksia poikkeuksen vaikuttavuuteen ja ilmoitettava tuloksista komissiolle. (6) On aiheellista, että toimenpiteen voimassaoloaikaa rajoitetaan, jotta komissio voi arvioida toimenpidettä Alankomaiden antaman kertomuksen perusteella. (7) Poikkeus ei vaikuta kielteisesti arvonlisäverosta saataviin Euroopan yhteisön omiin varoihin eikä lopullisessa kulutusvaiheessa kannettavan arvonlisäveron määrään, ON TEHNYT TÄMÄN PÄÄTÖKSEN: 1 artikla Poiketen siitä, mitä neuvoston direktiivin 2006/112/EY 193 artiklassa säädetään, Alankomaiden kuningaskunnalle annetaan lupa soveltaa valmisvaateteollisuuden alalla alihankkijoiden arvonlisäverovelvollisuuden vaatetusyritykselle (toimeksiantajalle) siirtävää järjestelmää 31 päivään joulukuuta 2009. 2 artikla Alankomaiden kuningaskunnan on annettava viimeistään 31 päivänä heinäkuuta 2009 komissiolle kertomus, jossa esitetään yleisarvio kyseisen toimenpiteen toiminnasta ja erityisesti sen vaikuttavuudesta sekä mahdollinen muu näyttö valmisvaateteollisuuden alihankkijoiden toiminnan siirtymisestä muihin maihin. 3 artikla Tämä päätös on osoitettu Alankomaiden kuningaskunnalle. Tehty Brysselissä […]. Neuvoston puolesta Puheenjohtaja [1] EUVL L 347, 11.12.2006, s. 1, direktiivi sellaisena kuin se on muutettuna direktiivillä 2006/138/EY (EUVL L 384, 29.12.2006, s. 92). [2] EUVL C […], […], s. […]. [3] EYVL L 8, 14.1.1998, s. 16, päätös sellaisena kuin se on muutettuna päätöksellä 2000/435/EY (EYVL L 172, 12.7.2000, s. 24) ja päätöksellä 2004/516/EY (EUVL L 221, 21.6.2004, s. 17).